
Mbi raportin e monitorimit të
 KOMISIONIT QËNDROR TË ZGJEDHJEVE 
për nëntëmujorin e vitit 2015


1. Karakteristikat kryesore të performancës.

Komisioni Qëndror i Zgjedhjeve, për vitin 2015, administron dhe menaxhon fondet publike sipas dy programeve të miratuara, e konkretisht:
1. Programi “Planifikimi, Menaxhimi dhe Administrimi”
2. Programi “Zgjedhjet e përgjithshme dhe lokale”  

Për nëntëmujorin e vitit 2015, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë: 
	Kodi
	Emërtimi i Programit
	Përqindja e realizimit
kundrejt buxhetit vjetor

	01610
	Planifikimi, Menaxhimi dhe Administrimi
	41.9%

	01620
	Zgjedhjet e përgjithshme dhe lokale
	86.4%

	
	Totali i institucionit
	78.9%



Programi “Planifikimi, Menaxhimi dhe Administrimi”, paraqet një përqindje realizimi të shpenzimeve krahasuar me planin vjetor, prej rreth 41.9% në rang institucioni. Ndërsa sipas raportimit të vetë institucionit realizimi i këtij programi krahasuar me planin 9 mujor me ndryshime është 88.3%. Ndërkohë, për programin “Zgjedhjet e përgjithshme dhe lokale”, janë alokuar fonde për vitin 2015 në një përqindje realizimi 86.4% në raport me planin vjetor me ndryshime dhe 89.4 % në raport me planin 9 mujor me ndryshime sipas raportit të KQZ. Ky realizim i programit të dytë vjen si pasojë e zgjedhjeve të 21 Qershorit 2015 për pushtetin vendor. Në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara, evidentohet një performancë e relativisht e mirë për gjysmën e parë të vitit 2015.
Sipas zërave përbërës të shpenzimeve, situata në fund të nëntëmujorit të 2015-s, paraqitet e tillë:
	Kodi
	Emërtimi i Programit
	Shpenzime Korente
	Shpenzime Kapitale

	01610
	Planifikimi, Menaxhimi dhe Administrimi
	70.4%
	4.9%

	01620
	Zgjedhjet e përgjithshme dhe lokale
	86.4%
	0.0%

	
	Totali i institucionit
	84.8%
	4.9%



Shpenzimet korente, paraqiten në nivele të kënaqshme realizimi gjatë nëntë mujorit të vitit 2015 në raport me planin e mundshëmvjetor, ky realizim pothuajse i plotë vjen si pasojë e ecurisë normale të aktivitetit të Komisionit Qëndror të Zgjedhjeve. Ndërkohë, përsa i përket shpenzimeve kapitale, ato nuk janë realizuar në këtë periudhë për shak se janë në proces tenderimi, e për rrjedhojë paraqesin një nivel realizimi prej 4.9%. Ndërkohë, në programin e dytë buxhetor, nuk ka qënë parashikuar kryerja e investimeve në vitin 2015. 
Struktura e shpenzimeve për çdo program, sipas buxhetit fillestar, buxhetit me ndryshime 2015 dhe realizimit të vitit 2015, paraqitet si më poshtë:

	
Kodi
	
Emërtimi i Programit
	Buxheti 2015

	
	
	
Fillestar
	Me ndryshime
	
Buxheti Faktik

	01610
	Planifikimi, Menaxhimi dhe Administrimi
	13,4%
	17,0%
	9,0%

	01620
	Zgjedhjet e përgjithshme dhe lokale
	86,6%
	83,0%
	91,0%

	
	Totali i institucionit
	100%
	100%
	100%



Sikurse vihet re nga tabela e mësipërme, vetëm 9% e totalit të shpenzimeve faktike të nëntëmujorit të vitit 2015, janë përdorur në programin buxhetor “Planifikimi, Menaxhimi dhe Administrimi”, për shkak se gjatë këtij nëntëmujori si pasojë e zgjedhjeve elektorale të 21 Qershorit 2015 buxheti faktik për programin “Zgjedhjet e përgjithshme dhe lokiale” shpenzimet faktike janë rritur duke zënë 91% të totalit të tyre. Kjo është një pjesë e konsiderueshme që ka krijuar këtë diferencë për shkak se 2015 ka qënë vit elektoral.

2. Performanca dhe statusi i produkteve kryesore 
Në raportin e monitorimit të përgatitur nga Komisioni Qëndror i Zgjedhjeve, janë raportuar zhvillimet për tre produkte buxhetore në programin e ”Planifikimi, Administrimi dhe Menaxhimi”, dhe më specifikisht:
· Produkti A: Shpërblimi i anëtarëve dhe administratës së KQZ-së;
· Produkti B: Shpenzime operative në funksion të anëtarëve dhe administratës;
· Produkti C: Pajisje kompjuterike dhe orendi zyre;
· Produkti D: Ndërtim i rrjetit kompjuterik të KQZ-së;
· Produkti E: Ndërtim i dhomës së serverave;
· Produkti F: Rikonstruksion i godinës së re të KQZ-së.

Në Aneksin nr. 9, Formati nr. 8 të Raportit të Monitorimit të paraqitur nga KQZ-ja,  “Raporti i realizimit të produkteve të programit”, paraqiten të dhënat mbi realizimin e plote të dy produkteve të para, dhe realizimit të pjesshëm produktit të tretë.  Sipas raportit të përcjellë nga Komisioni Qëndror i Zgjedhjeve produktet D, E dhe F nuk janë realizuar aspak. Ndërkohë, mirëpriten komentet për arsyet e realizmit të pjesshëm dhe mos-realizimit të produktit të tretë për shkak të mungesës së argumentimit për realizimin e tyre.
Në programin e “Zgjedhjet e përgjithshme dhe lokale”, dhe më specifikisht:
· Produkti A: Shpërblimi i komisionerëve të ZAZ, QV, GNV
· Shpërblimi i personelit të përkohëshëm
· Infrastrukturë dhe bazë materiale zgjedhore

Bazuar mbi raportin e Komisionit Qëndror të Zgjedhjeve në Aneksin 9, Formati nr.9 kemi një realizim të konsiderueshëm të produkteve buxhetore për këtë program, ku pothujse janë realizuar plotësisht.
3. Krahasimi i të dhënave faktike, të raportit të Komisionit Qëndror të Zgjedhjeve me të dhënat e Thesarit, për të njëjtën periudhë raportuese.
                                                                                                                                     Në ‘000 lekë
	
Programet
	Shpenzime korente
	Shpenzime kapitale
	Totali i shpenzimeve

	
	KQZ
	Thesari (MF)
	Dif
	KQZ
	Thesari (MF)
	Dif.
	KQZ
	Thesari (MF)
	Dif

	Planif, Menaxh. dhe Adm.
	60.387
	60.387
	0
	3.258
	3.258
	0
	63.645
	63.645
	0

	Zgjedhjet e përgjithshme dhe lokale
	660.029
	637.934
	22.095
	0
	0
	0
	660.029
	637.934
	22.095

	Totali i institucionit
	720.416
	698.321
	22.905
	0
	0
	0
	723.674
	701.579
	22.095



Ashtu sikurse paraqitur në tabelën e mësiperme, të dhënat e përdorura nga Komisioni Qëndror i Zgjedhjeve për përgatitjen e raportit të monitorimit të shpenzimeve për nëntëmujorin e vitit 2015, përputhe pothuajse plotësisht me të dhënat e nxjerra nga sistemi i thesarit për programin “Planifikim, Menaxhim dhe Administrim”. Por gjithashtu kemi diferencë në të dhëna mes Komisionit Qëndror të Zgjedhjeve dhe sitemit të thesarit në shpenzimet korrente të programit “Zgjedhjet e përgjithshme dhe lokale” në masën 22.095 mijë lekë.

4. Informacion mbi volumin dhe madhësinë e ndryshimit të buxhetit.
Për programet e Komisionit Qëndror të Zgjedhjeve, situata në lidhje me ndryshimet në planifikim gjatë tremujorit të parë të vitit 2015, përfshirë këtu buxhetin fillestar, buxhetin me ndryshime, paraqitet në tabelën e mëposhtme:
                                                                                             					Në mijë lekë
	
Programet
	Buxheti fillestar 2015
	Buxheti me ndryshime
	Diferenca

	Planifikimi, Menaxhimi dhe Administrimi
	92.800
	151.121
	-58.321

	Zgjedhjet e përgjithshme dhe lokale
	600.000
	738.000
	-138.000

	Totali i institucionit
	692.800
	889.121
	-196.321


Ndryshimet prej 196.321 lekë në planin e buxhetit, shpjegohen me ndryshimet në fondet e Komisionit Qëndror të Zgjedhjeve si pasojë e miratimit të përdorimit e fondit të veçantë të dhënë në zbatim të legjislacionit në fuqi dhe në vijim të dy kërkesave të paraqitura nga Komisioni Qëndror i Zgjedhjeve në kuadrin edhe të zgjedhjeve të 21 Qershorit 2015 të realizuara.
5. Komente të tjera
· Në raportin e monitorimit, duhet të përfshihet më tepër informacion mbi realizimin e produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit. Nga raporti i përcjellë nuk jepet informacion i detajuar mbi realizimin e produkteve.
· Gjithashtu, kërkon më tepër përpjekje në drejtim të përmirësimit të objektivave dhe produkteve buxhetore, emërtimeve të tyre dhe njësive matëse mbi bazën e të cilave monitorohet performanca e përdorimit të burimeve financiare publike. 
· Gjithashtu nuk janë të argumentura me analizë rezultatet e dala nga të dhënat e shpenzimeve për gjatëmujorin e parë të këtij institucioni, duke bërë në këtë mënyrë që raporti të konsiderohet jo në nivele të kënaqshme dhe të mjaftueshme për të kuptuar informacionin
6. Publikimi në faqen e internetit
Komisioni Qëndror i Zgjedhjeve ka publikuar në faqen zyrtare të internetit raportin e monitorimit  të buxhetit për nëntëmujorin e vitit 2015 pamvarsisht se nuk janë të analizuara të dhënat e paraqitura në formë tabelash.
